הנסיך (סרט, 2019)

הנסיך (בספרדית: El Príncipe) הוא סרט דרמה צ'יליאני משנת 2019, בבימויו של סבסטיאן מונוז, אשר כתב את התסריט יחד עם לואיס באראלס. הסרט מבוסס על רומן מאת מריו קרוז שנכתב בתחילת שנות ה-70. עלילת הסרט מתרחשת בסביבות שנת 1970 בבית כלא בעיר סן ברנרדו שבצ'ילה, זמן קצר לפני בחירתו של סלבדור איינדה לנשיא. הסרט מגולל סיפור אפל על חיבה ונאמנות בין אסירים, חיפוש זהות מינית, אהבה, אלימות ועליית השלטון מאחורי הסורגים.<ref name="Variety"></ref> הקרנת הבכורה העולמית שלו הייתה בפסטיבל הסרטים הבינלאומי של ונציה לשנת 2019 בקטגוריית "Critic’s Week",<ref name="Venice 2019"></ref> בו זכה בפרס Queer Lion היוקרתי.<ref name="CinemaChile"></ref> הסרט נבחר להתחרות גם בפסטיבל הסרטים הבינלאומי סן סבסטיאן לשנת 2019 בקטגוריית Horizontes Latinos.<ref name="Horizontes latinos"></ref>
[[סבסטיאן מונוז, במאי הסרט]]

== עלילה ==
בתוך בית כלא בסנטיאגו של שנות ה-70, חיימה, אסיר צעיר שהורשע בעוון עבירה אלימה ובלתי מוסברת כלפי חברו הטוב ביותר, אותו דקר מאחר שלא ידע איך לבטא את תשוקתו אליו, ונפגש במקרה עם "הסוס", אחד המנהיגים והאסירים המבוגרים בכלא. בחיפוש אחר הגנה, חיימה מפתח עם הגבר יחסי חיבה ורוך, מגלה את אהבתו ואת הצורך לזכות להכרה, ובהמשך, כשהוא הופך ל"הנסיך", הוא מהרהר לבסוף לגבי זהותו המינית, ולגבי הסיבה לפשע שהכניס אותו לבית הכלא.

== צוות השחקנים ==
* אלפרדו קסטרו בתפקיד "הסוס"
* חואן קרלוס מלדונאדו בתפקיד חיימה "הנסיך"
* גסטון פולס בתפקיד צ'ה פייבה
* סבסטיאן איילה בתפקיד הנטוש
* לוקאס בלמסדה בתפקיד דני "הרוסיו"
* צ'זארה סרה, בתור "הצוענייה"
* חוסה אנטוניו רפו בתפקיד לופז, שומר הכלא
* פאולה וולפאטו, בתור אלנה
* קטלינה מרטין, בתור מוניקה
* חיימה לייבה
* ניקולאס זאראט
* פאולה זוניגה

== הפקה ==
פרויקט העיבוד הקולנועי לרומן היחיד שכתב מריו קרוז, סופר לא מאוד מוכר, הוערך לפני שנים רבות על ידי הקולנוענית אלישיה שרסון, שניהלה שיחות עם המחזאי לואיס בארלס להכנת התסריט.<ref></ref> תקופת השיא של הרומן ההומו-ארוטי של קרוז הייתה בשנות ה-70. הוא מעולם לא היה זמין בחנויות הספרים, וניתן היה לרכוש אותו רק בדוכני העיתונים ברחוב סן דייגו בסנטיאגו, והפך לרומן קאלט. הבמאי סבסטיאן מוניוז גילה עליו במקרה, וגם בארלס עצמו, שעידן את התסריט לצורתו הסופית.<ref name="Variety" /> לאחר מכן הצטרפו לפרויקט צוותי ההפקה הצ'יליאניים "סרטי נינה נינו" ו"סרטי אל אוטרו", יחד עם "לה טירו סיין" הארגנטינאי ו"בי רבולושן פיקצ'רס" הבלגי. צוות השחקנים הושלם עם השחקנים יוצאי הצבא אלפרדו קסטרו (מרחוק, The Club) וגסטון פולס (תשע מלכות), לצד השחקנים הצעירים חואן קרלוס מלדונדו (מהטלוויזיה, בתפקיד המפתח הראשון שלו בסרטים), סבסטיאן איילה (שחקן תיאטרון ובמאי קולנוע) ולוקאס בלמסדה (תיאטרון וטלוויזיה, ואחיו הצעיר של השחקן הצ'יליאני פדרו פסקל).

== ביקורת ==
במהלך פסטיבל ונציה, רוב העיתונות המתמחה באיטליה העריכה את הסרט באופן חיובי. מרטינה בארון מ-Cinematographe כתבה: "סרט של חושניות פזיזה. סרט מטריד, בפראותו המינית, הרגשית והפרימיטיבית רבת-הפנים",<ref name="Cinematographe"></ref> סמואל ססטיירי מ-PointBlank כתב: היצירה הראשונה של הקולנוען הצ'יליאני סבסטיאן מונוז היא שיר מסנוור של אהבה ומוות, בין הנאה לכאב"<ref name="PointBlank"></ref>, קרלו ולרי מ-Sentieriselvaggi כתב: "סרט קלאוסטרופובי, אך יחד עם זאת מלא בדחפים תאוותיים. מחניק ונלהב כחיבוק אחרון לפני פרידה".<ref name="Sentieriselvaggi"></ref> לבסוף הסרט זכה בפרס ה-Queer Lion מהסיבות הבאות, לפי חבר המושבעים:

לאחר הזכייה בפרס ה-Queer Lion וקבלת ביקורות טובות באירופה, ההסתכלות האמריקאית הראשונה על הסרט, שהגיעה מבויד ואן הויג מהוליווד ריפורטר (שהיה בעבר בחבר השופטים של פרס ה-Queer Lion<ref name="QueerLion"></ref>), הייתה דווקא שלילית, ובשורה התחתונה הוא כתב: "פנטזיית כלא נטולת אישיות".<ref name="The Hollywood Reporter"></ref>

אתר Rotten Tomatoes נתן לסרט ציון של 92% ודירוג ממוצע של 7.38/10 בהתבסס על 13 ביקורות.<ref></ref>

== פסטיבלי סרטים ==
* פסטיבל הסרטים של ונציה<ref name="Venice Film Festival 2019"></ref>
* פסטיבל הסרטים הבינלאומי של סן סבסטיאן<ref name="San Sebastian"></ref>
* פסטיבל הסרטים הבינלאומי של שיקגו<ref name="Chicago Festival"></ref>
* פסטיבל הסרטים מיל ואלי<ref name="MillValley Festival"></ref>
* פסטיבל הסרטים הבינלאומי בפוסאן<ref name="Busan Film Festival"></ref>
* פסטיבל הסרטים הבינלאומי בוואלדיביה<ref name="Valdivia Film Festival"></ref>
* פסטיבל הקולנוע הגאה בתל אביב<ref></ref>

== ראו גם ==
* נשיקת אשת העכביש (סרט)

== קישורים חיצוניים ==

* 

== הערות שוליים ==

קטגוריה:סרטי 2019
קטגוריה:סרטים בספרדית
קטגוריה:סרטים צ'יליאניים
קטגוריה:סרטי להט"ב